#  **KISKŐRÖS VÁROS KÉPVISELŐ-TESTÜLETE**

## TÁRSADALOMPOLITIKAI BIZOTTSÁGA

**6-3/2025.** sz. Társadalompolitikai Bizottsági ülés

### JEGYZŐKÖNYV

# **Készült:** Kiskőrös Város Képviselő-testülete Társadalompolitikai Bizottsága

 2025. február 17-én (hétfő) 14 óra 30 perckor kezdődő üléséről

**Az ülés helye:** Kiskőrösi Polgármesteri Hivatal

 Díszterem

 (6200 Kiskőrös, Petőfi Sándor tér 1.)

**Jelen vannak:**

Kissné Aszódi Daniella a bizottság elnöke

Filus Tibor a bizottság tagja

Aszódi János a bizottság tagja

Domonyi László polgármester

Gmoser István alpolgármester

dr. Turán Csaba jegyző

dr. Nagy Gabriella aljegyző

Molnár Éva pénzügyi osztályvezető

Aszódiné Nedró Éva közigazgatási osztályvezető

Paluskáné Opauszki Ilona intézményüzemeltetési és gondnoksági menedzser

Chudi Barbara jegyzőkönyvvezető

***Kulturális, Turisztikai és Sport Bizottság***

Szedmák Tamás a bizottság elnöke

Szabó Adrián a bizottság tagja

Fodor Tamás a bizottság tagja

***Ügyrendi és Összeférhetetlenségi Bizottság***

Ba Edit a bizottság elnöke

Kecskeméti János a bizottság tagja

Rideg László a bizottság tagja

***Ipari, Mezőgazdasági és Klímapolitikai Bizottság***

Pohankovics András a bizottság elnöke

Kudron Tamás a bizottság tagja

***Pénzügyi Bizottság***

Pethő Attila a bizottság elnöke

Barkóczi László a bizottság tagja

A Társadalompolitikai Bizottság, a Kulturális, Turisztikai és Sport Bizottság, az Ügyrendi és Összeférhetetlenségi Bizottság, az Ipari, Mezőgazdasági és Klímapolitikai Bizottság, valamint a Pénzügyi Bizottság együttes ülést tartott.

Az együttes ülést a résztvevő bizottságok elnökei által kijelölt elnök, Pethő Attila a Pénzügyi Bizottság elnöke vezette le.

**Pethő Attila levezető elnök** köszöntötte az ülésen megjelenteket, megállapította minden bizottság vonatkozásában a határozat-képességet és megnyitotta az ülést.

Ezt követően ismertette a napirendi javaslatot, amelyet a Társadalompolitikai Bizottság egyhangú 3 „igen” szavazattal az alábbiak szerint fogadott el:

**NAPIREND:**

1. A 2025. február 19-i Képviselő-testületi ülés előterjesztéseinek véleményezése
2. Egyéb aktuális kérdések

**I.**

**A 2025. február 19-i Képviselő-testületi ülés előterjesztéseinek véleményezése**

**Molnár Éva pénzügyi osztályvezető** ismertette a:

* Középtávú tervezés,
* Kiskőrös város 2025. évi költségvetése,
* Kőrösszolg Nonprofit Kft.-vel megkötött támogatási szerződések felülvizsgálata, eszköz selejtezése,
* A Kunság-Média Nonprofit Szolgáltató Kft.-vel városmarketing és a turizmussal kapcsolatos feladatok ellátása tárgyában kötött szerződés megszüntetése tárgyú előterjesztéseket.

**Molnár Éva pénzügyi osztályvezető** elmondta, hogy az Országgyűlés a naptári év kezdetéig elfogadta a központi költségvetésről szóló törvényt, ezért a jegyző által előkészített költségvetési rendelet-tervezetet a polgármester február 15-ig kell, hogy benyújtsa a Képviselő-testületnek. A költségvetési rendelet-tervezet szerkezetében megegyezik a 2024. évivel, hiány nem tervezhető, és egyensúly szükséges mind működési, mind felhalmozási területen. Az előző évhez képest az állami támogatás összege 101,7 millió Ft-tal több, ennek nagyrésze a köznevelési feladatok esetében realizálódik, ennek oka, hogy 2025. január 01-től az átlagos béremelés a pedagógusok esetében 21,2%, az illetménynövekedés pedagógus I. fokozat esetén 21,4%, pedagógus II. fokozat esetén 19% és mesterpedagógus esetén 13,8%. 2025. január 1-től ismét emelkedett a minimálbér és a garantált bérminimum is, ez valamennyi dolgozót érintett az Egészségügyi, Gyermekjóléti és Szociális Intézmény esetében, illetve a Kiskőrösi Óvodák pedagógus szakképesítéssel nem rendelkező nevelő munkát közvetlenül segítőknél. A bérfeszültség elkerülése érdekében a kulturális területen és a polgármesteri hivatalban dolgozók esetében is hajtottak végre béremelést. Egyeztető tárgyalások keretén belül kerültek pontosításra az intézményi előirányzatok.

A lakosságszám csökkenése miatt és az iparűzési adó növekedése miatt évről évre nő a város egy lakosra jutó iparűzési adó-erő-képessége, ennek függvénye a szolidaritási hozzájárulás mértéke, amely 38 millió Ft-tal 348 millió Ft-ra nőtt 2024. évhez képest.

A gyermekétkeztetés feladataihoz 80 millió Ft többlet előirányzat biztosítása szükséges a 2025. évben.

A Kunság-Média Kft. esetében az új finanszírozási és feladatellátási rendszerhez igazodóan kerültek beépítésre az előirányzatok.

A Kőrösszolg Kft. feladatellátásánál jelentkezik 14,9 millió Ft többlettámogatás, az emelést a béremelések, az infláció és az új feladatellátás – sport – indokolják. A fürdő üzemeltetése esetében a 2024. évhez képest többletbevétellel történt a tervezés.

Kettő jelentős projekt előirányzatai kerültek beépítésre a Rónaszéki Fürdő energetikai korszerűsítése, valamint a Turisztikai fejlesztés Kiskőrösön.

Céltartalékok összegeinek tervezése a 7. mellékletben felsorolt célokhoz történt, 83,2 millió Ft piac pályázat önerő Kőröskom Kft. (TOP-PLUSZ-1.1.1-21-BK1-2022-00009), illetve 91,2 millió Ft pályázati önerő, bevételkiesések fedezete, az 5. melléklet 1-31. címek kiadásaihoz tartalék.

Az előterjesztések tárgyalását követően a Bizottság egyhangú, három „igen” szavazattal az alábbi határozatot hozta:

**8/2025. (II.17.) sz. Társadalompolitikai Bizottsági határozat:**

**HATÁROZAT**

Kiskőrös Város Képviselő-testülete Társadalompolitikai Bizottsága a

* Középtávú tervezés,
* Kiskőrös város 2025. évi költségvetése,
* Kőrösszolg Nonprofit Kft.-vel megkötött támogatási szerződések felülvizsgálata, eszköz selejtezése,
* A Kunság-Média Nonprofit Szolgáltató Kft.-vel városmarketing és a turizmussal kapcsolatos feladatok ellátása tárgyában kötött szerződés megszüntetése tárgyú előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a bizottság elnöke

Határidő: 2025. február 19.

**Paluskáné Opauszki Ilona intézményüzemeltetési és gondnoksági menedzser** ismertette a:

* Beszámoló a város 2024. évi közművelődési és kulturális életében végzett tevékenységéről,
* A Petőfi Sándor Művelődési Központ 2025. évi munkaterve,
* A 2025/2026-os óvodai nevelési év beiratkozási rendjének és az óvodai felvételi körzeteknek a meghatározása tárgyú előterjesztéseket.

Az előterjesztések tárgyalását követően a Bizottság három „igen” szavazattal az alábbi határozatot hozta:

**9/2025. (II.17.) sz. Társadalompolitikai Bizottsági határozat:**

**HATÁROZAT**

Kiskőrös Város Képviselő-testülete Társadalompolitikai Bizottsága a

* Beszámoló a város 2024. évi közművelődési és kulturális életében végzett tevékenységéről,
* A Petőfi Sándor Művelődési Központ 2025. évi munkaterve,
* A 2025/2026-os óvodai nevelési év beiratkozási rendjének és az óvodai felvételi körzeteknek a meghatározása tárgyú előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a bizottság elnöke

Határidő: 2025. február 19.

**Dr. Turán Csaba jegyző** ismertette:

* A polgármester 2025. évi szabadság ütemtervének jóváhagyása
* Igazgatási szünet elrendelése a Kiskőrösi Polgármesteri Hivatalban
* A Petőfi Sándor Városi Könyvtár intézményvezetője, a Petőfi Szülőház és Emlékmúzeum intézményvezetője, továbbá az Egészségügyi, Gyermekjóléti és Szociális Intézmény intézményvezetője részére megállapított munkabér/ illetmény jóváhagyása tárgyú előterjesztéseket.

Az előterjesztések tárgyalását követően a Bizottság három „igen” szavazattal az alábbi határozatot hozta:

**10/2025. (II.17.) sz. Társadalompolitikai Bizottsági határozat:**

**HATÁROZAT**

Kiskőrös Város Képviselő-testülete Társadalompolitikai Bizottsága a

* A polgármester 2025. évi szabadság ütemtervének jóváhagyása
* Igazgatási szünet elrendelése a Kiskőrösi Polgármesteri Hivatalban
* A Petőfi Sándor Városi Könyvtár intézményvezetője, a Petőfi Szülőház és Emlékmúzeum intézményvezetője, továbbá az Egészségügyi, Gyermekjóléti és Szociális Intézmény intézményvezetője részére megállapított munkabér/ illetmény jóváhagyása tárgyú előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a bizottság elnöke

Határidő: 2025. február 19.

**II.**

**Egészségügyi, Gyermekjóléti és Szociális Intézmény Szervezeti és Működési Szabályzatának véleményezése**

**Aszódiné Nedró Éva közigazgatási osztályvezető** tájékoztatta a Bizottság tagjait:

* Az Egészségügyi, Gyermekjóléti és Szociális Intézmény Szervezeti és Működési Szabályzatának módosítása tárgyában.

A Bizottság három „igen” szavazattal az alábbi határozatot hozta:

**11/2025. (II.17.) sz. Társadalompolitikai Bizottsági határozat:**

**HATÁROZAT**

Kiskőrös Város Képviselő-testülete Társadalompolitikai Bizottsága:

* Az Egészségügyi, Gyermekjóléti és Szociális Intézmény Szervezeti és Működési Szabályzatát jóváhagyja.

Felelős: a bizottság elnöke

Határidő: értelemszerűen

További kérdés, hozzászólás nem hangzott el, így Kissné Aszódi Daniella az ülést 14 óra 00 perckor bezárta.

**Kmf:**

 **Kissné Aszódi Daniella Filus Tibor**

 **a bizottság tagja a bizottság tagja**

 **Chudi Barbara**

 **jegyzőkönyvvezető**